Letter of Paniskos to Ploutogenia
Material: papyrus
Place: Koptos
Categories: Brief (privat)
Paniskos an Plutogenia
Vorwurf wegen ausbleibender Antwort
Grüße
Πανίσκος Πλ[ο]υτογενητι τῇ 
συμβίῳ χαίρειν. 
παρήγγειλά σοι ἐξερχόμενος ὅτι 
μὴ ἀπέλθῃς εἰς τὴν οἰκίαν σου 
καὶ ἀπῆλθες πάντως. εἴ τι θέλεις 
ποιεῖς, λογην μου μὴ ἐχουσαν. 
ἀλλὰ οἶδα ὅτι ἡ μήτηρ μου ταῦτα ποι
εῖ. εἰδοὺ τρεῖς  ἐπιστολὰς ἔπεμψά σοι 
καὶ οὐδὲ μίαν  μοι ἔγραψας. εἰ μὲν 
[ο]ὐ θέλεις ἀναβῆναι πρὸς ἐμέ, οὐδείς 
[σε ἀν]αγκάζε[ι]. ταύτας τὰς ἐπιστολὰς 
[ἔγραψ]ά σοι ἐπεὶ ἡ ἀδ[ε]λφή σ[ο]υ ἀναγκ[ά]
[ζει με] ἐνθάδε γράψαι. ἐπ[εὶ δ]έ σ[ο]ι οὐκ 
[ἔστι]ν σοι γράψαι περὶ τούτου, ἄλλα 
[γράψ]ον οὖν περὶ σοῦ. ἄλλα ἤκουσα τὰ 
[μὴ] ἀνήκοντά σοι. πέμψον μοι τὸ 
[κασ]ίδιν μου καὶ τὸ ὁπλάριν καὶ τὰ 
[πέ]ντε  λογχία καὶ τὸ λωρίκιν μου 
[κ]αὶ τὸ βάλτιν μου. ἀσπάζομαι τὴν 
[μη]τέραν σου Ἡλιοδώραν. εἶπέν 
[μοι] ἀναβὰς πρὸς ἐμὲ ὁ ἐπιστολοφόρος 
[ὅτ]ι ὅτε ἔμελλον ἐξελθεῖν εἶπον τῇ 
[γυν]αικὶ καὶ τῇ μητρὶ αὐτῆς ὅτι δότε 
[μοι] ἐπιστολὴν ἀπενεγκεῖν τῷ Πανίσ
[κῳ] καὶ οὐ δεδώκασι. ἔπεμψά σοι διὰ Ἀν
[τωνί]νου ἀπὸ Ψινέστους τάλαντον ἕν .
ἐρρῶσθαί σε 
εὔχομαι.
Πλουτογενητι τῇ σ[υμβίῳ ]<gap/>